b'\n_START_ARTICLE_\nIlari Manninen\n_START_PARAGRAPH_\nTatu Ilari Manninen (s. 11. lokakuuta 1997 Mikkeli) on suomalainen aitajuoksija. H\xc3\xa4n edustaa Jyv\xc3\xa4skyl\xc3\xa4n Kentt\xc3\xa4urheilijoita ja h\xc3\xa4nen valmentajanaan toimii Antti Mero jr._NEWLINE_Manninen karsiutui 110 metrin aitajuoksun v\xc3\xa4lieriss\xc3\xa4 Eskilstunan alle 20-vuotiaiden EM-kilpailuissa 2015 ja alkueriss\xc3\xa4 saman ik\xc3\xa4luokan MM-kilpailuissa Bydgoszczissa 2016. H\xc3\xa4n karsiutui 110 metrin aitajuoksun v\xc3\xa4lieriss\xc3\xa4 G\xc3\xa4vlen alle 23-vuotiaiden EM-kilpailuissa 2019._NEWLINE_Kalevan kisoista Manninen on saavuttanut 110 metrin aitajuoksusta hopeaa  vuonna 2017 sek\xc3\xa4 pronssia vuosina 2018 ja 2019. Viestijuoksun SM-kilpailuissa h\xc3\xa4n on ollut mukana voittamassa kultaa 4 \xc3\x97 100 metrin viestijuoksusta vuonna 2018, hopeaa vuonna 2017 ja pronssia 2019. Sis\xc3\xa4ratojen SM-kilpailuista Manninen on saavuttanut 60 metrin aitajuoksusta hopeaa vuosina 2017 ja 2019 ja 300 metrin aitajuoksusta hopeaa 2015 sek\xc3\xa4 saavuttanut viestijoukkueissa kultaa 2017 (4 \xc3\x97 200 m), hopeaa 2019 (4 \xc3\x97 337 m) ja pronssia vuosina 2015, 2016 (4 \xc3\x97 300 m) ja 2018 (4 \xc3\x97 200 m)._NEWLINE_Enn\xc3\xa4tyksikseen Manninen on juossut 60 metrill\xc3\xa4 6,98, 100 metrill\xc3\xa4 10,79, 200 metrill\xc3\xa4 21,81, 400 metrill\xc3\xa4 50,78, 60 metrin aidoissa 7,88 ja 110 metrin aidoissa 14,02.'